Ritratt meħud mill-filmat minn fuq Facebook .td_uid_2_61e115ce92c2d_rand.td-a-rec-img{text-align:left}.td_uid_2_61e115ce92c2d_rand.td-a-rec-img img{margin:0 auto 0 0} Id-Deputat Nazzjonalista David Thake rriżenja mill-Parlament. Ir-riżenja tħabbret fi stqarrija mill-Partit Nazzjonalista l-Ħamis. Il-PN irringrazzja lil Thake talli refa' r-responsabbiltá politika tiegħu u rriżenja mill-Parlament, u talli rtira wkoll il-kandidatura tiegħu minn mal-PN. Rapport fuq il-midja lokali żvela li li l-kumpanija tiegħu 'Vanilla Telecoms', li huwa ċ-Chairperson tagħha, għandha tħallas madwar €270,000 f'taxxa tal-VAT li għadha ma tħallsitx. Il-Kap tal-PN, Bernard Grech, aċċetta r-riżenja u rringrazzja lil David Thake għal kontribut li ta lill-Partit Nazzjonalista. Ir-riżenja issa qed twassal għall-vakanza fil-grupp Parlamentari li trid timtela' b'co-option. Il-Kap tal-Partit Nazzjonalista ħabbar fl-istqarrija l-Ħamis li se jkun qed jipproponi l-istrutturi tal-Partit biex din il-vakanza timtela' mill-Perit Graziella Galea. Galea hija l-minority leader tal-Kunsill Lokali ta' San Pawl il-Baħar u hija wkoll kandidat tal-Partit Nazzjonalista fuq it-12-il distrett. Il-Ħadd, id-Deputat Nazzjonalista ħabbar ir-riżenja tiegħu minn Kelliem tal-Oppożizzjoni, flimkien mas-sospensjoni tiegħu nnifsu mill-Grupp Parlamentari tal-PN. Kien Thake nnifsu li talab lill-Kummissarju għall-Istandards fil-Ħajja Pubblika George Hyzler biex jinvestiga l-każ tat-taxxa tal-VAT li allegatament ma tħallsitx mill-kumpanija tiegħu wara li ħareġ ir-rapport fuq il-midja lokali. Thake jitlob lil Hyzler jinvestigah dwar €270,000 li ma ħallasx f'VAT Mistoqsi mill-ġurnalisti dwar il-kwistjoni tal-VAT mhux imħallsa, Thake qal li kienu l-problemi ta' likwidità r-raġuni għalfejn kellu ħlasijiet pendenti tal-VAT tal-kumpanija tat-telekomunikazzjoni tiegħu. Hu insista li l-kwistjoni ma kinitx waħda ta' miżapproprjazzjoni ta' fondi. "Għażilt li nħallas lill-impjegati minflok lill-Gvern" – Thake Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61e115ce935ef_rand.td-a-rec-img{text-align:left}.td_uid_3_61e115ce935ef_rand.td-a-rec-img img{margin:0 auto 0 0}